open-index/open-wikipedia-markdown huggingface dataset:
আবুল কালাম আজাদ (গাইবান্ধার রাজনীতিবিদ)

**মো. আবুল কালাম আজাদ** (২৩ আগস্ট ১৯৫৮) বাংলাদেশী রাজনীতিবিদ এবং গাইবান্ধা-৪ আসনের সাবেক সংসদ সদস্য। তিনি ২০১৪ সালে প্রথমবার স্বতন্ত্র প্রার্থী হিসেবে এবং ২০২৪ সালে দ্বিতীয়বার নৌকা প্রতীক নিয়ে সংসদ সদস্য হিসেবে নির্বাচিত হয়েছিলেন।

## জন্ম ও শিক্ষাজীবন
তিনি ১৯৫৮ সালের ২৩শে আগস্ট গাইবান্ধা জেলার গোবিন্দগঞ্জ উপজেলার গুমানীগঞ্জ ইউনিয়নের পার্বতীপুর (ভাটগ্রাম) গ্রামের সম্ভান্ত মুসলিম পরিবারে জন্মগ্রহণ করেন। তার পিতার নাম কাজেম উদ্দিন সরকার এবং তিনি পেশায় একজন শিক্ষক ছিলেন। তার মাতার নাম আম্বিয়া বেগম এবং তিনি একজন গৃহিণী ছিলেন। চার ভাইবোনের মধ্যে তিনি তৃতীয়।

আবুল কালাম আজাদ ১৯৭৪ সালে ফুলপুকুরিয়া উচ্চ বিদ্যালয় থেকে এসএসসি পাশ করেন। ১৯৭৮ সালে রাজশাহী নিউ গভঃ ডিগ্রী কলেজ থেকে এইচএসসি পাশ করেন। রাজশাহী বিশ্ববিদ্যালয় থেকে ১৯৮১ সালে বিএসসি (অনার্স) এবং ১৯৮৩ সালে স্নাতকোত্তর (ভূগোল) সম্পন্ন করেন।

## রাজনৈতিক জীবন
আবুল কালাম আজাদ ১৯৭২ সালে ছাত্রলীগ (অবিভক্ত) গোবিন্দগঞ্জ ফুলপুকুরিয়া অঞ্চলের সদস্য হিসাবে যোগদান করেন। ১৯৭৩ সালে বাংলাদেশ ছাত্রলীগ গোবিন্দগঞ্জ থানা শাখার সহ-সাধারণ সম্পাদক হিসাবে দায়িত্ব পালন করেন। ১৯৭৬ সালে বাংলাদেশ ছাত্রলীগ (জাসদ) শাখার সভাপতি হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) রাজশাহী বিশ্ববিদ্যালয় শাখার আহবায়ক হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) কেন্দ্রীয় কমিটির সদস্য হিসাবে দায়িত্ব পালন করেন। ১৯৮৪ সালে বাংলাদেশ ছাত্রলীগ (বাসদ) কেন্দ্রীয় কমিটির সহ-সভাপতি হিসাবে দায়িত্ব পালন করেন। ১৯৮৬ সালে জাতীয় সমাজতান্ত্রিক দল (জাসদ) গোবিন্দগঞ্জ উপজেলা শাখার সাধারণ সম্পাদক হিসাবে দায়িত্ব পালন করেন। ১৯৯৪ সালে জাতীয় সমাজতান্ত্রিক দল (জাসদ) গাইবান্ধা জেলা শাখার সভাপতি হিসাবে দায়িত্ব পালন করেন। ১৯৯৬ সালে বাংলাদেশ আওয়ামী লীগে যোগদান করেন। ১৯৯৭ সালে বাংলাদেশ আওয়ামী লীগ গাইবান্ধা জেলা শাখার সদস্য হিসাবে অন্তর্ভুক্ত হন। ২০০৮ সালে গোবিন্দগঞ্জ উপজেলা শাখার সদস্য হিসাবে অন্তর্ভুক্ত হন। ২০১৬ সালে থেকে বাংলাদেশ আওয়ামী লীগ গোবিন্দগঞ্জ উপজেলা শাখার সভাপতি হিসাবে দায়িত্ব পালন করে আসছেন।

আবুল কালাম আজাদ ১৯৮৮ সালে গুমানীগঞ্জ পরিষদের চেয়ারম্যান নির্বাচিত হন। ১৯৯২ সালে দ্বিতীয়বারের মত গুমানীগঞ্জ ইউনিয়ন পরিষদের চেয়ারম্যান নির্বাচিত হন। ১৯৯৪ সালে গোবিন্দগঞ্জ ইউসিসি (বিআরডিবি)এর সভাপতি নির্বাচিত হন। ২০০৪ সালে গোবিন্দগঞ্জ পৌরসভার মেয়র নির্বাচিত হন। ২০০৯ সালে গোবিন্দগঞ্জ উপজেলা পরিষদের চেয়ারম্যান নির্বাচিত হন। ২০১৪ সালে নির্বাচনী আসন গাইবান্ধা-৪ থেকে স্বতন্ত্র হিসেবে সংসদ সদস্য নির্বাচিত হন। ২০১৪ সাল থেকে ২০১৮ সাল পর্যন্ত স্বরাষ্ট্র মন্ত্রণালয় সম্পর্কিত স্থায়ী কমিটির সদস্য হিসাবে দায়িত্ব পালন করেন। ২০১৫ সালে ঢাকা শহর যানজট নিরসন বাস্তবায়ন কমিটির সদস্য হিসাবে দায়িত্ব পালন করেন।

২০২৪ সালের দ্বাদশ জাতীয় সংসদ নির্বাচনে তিনি গাইবান্ধা-৪ আসন থেকে আওয়ামীলীগের প্রার্থী হিসেবে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
ইউনুস আলী সরকার

**ইউনুস আলী সরকার** (১৫ জুন ১৯৫৩ – ২৭ ডিসেম্বর ২০১৯) বাংলাদেশী রাজনীতিবিদ এবং গাইবান্ধা-৩ আসনের সংসদ সদস্য ছিলেন। তিনি ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। 

## জন্ম ও শিক্ষাজীবন
মো. ইউনুস আলী সরকারের পৈতৃক বাড়ি গাইবান্ধা জেলার সাদুল্লাপুর উপজেলার ভাতগ্রামে। তিনি এমবিবিএস ডিগ্রি অর্জন করেন।

## কর্মজীবন
পেশায় চিকিৎসক মো. ইউনুস আলী সরকার রাজনীতির সঙ্গে সক্রিয় ভাবে যুক্ত ছিলেন। তিনি ২০১৪ সালে প্রথমবার ও ২০১৮ সালে দ্বিতীয়বার সদস্য নির্বাচিত হন। সংসদ সদস্য থাকা অবস্থায় মৃত্যুবরণ করেন।

## মৃত্যু
ইউনুস আলী সরকার ২০১৯ সালের ২৭ ডিসেম্বর ৬৬ বছর বয়সে ক্যান্সারে আক্রান্ত হয়ে ঢাকার একটি বেসরকারি হাসপাতালে মৃত্যুবরণ করেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৩-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশী চিকিৎসক
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলাদেশে ক্যান্সারে মৃত্যু
বিষয়শ্রেণী:গাইবান্ধা জেলার ব্যক্তি
আবু সালেহ মোহাম্মদ সাঈদ

**আবু সালেহ মোহাম্মদ সাঈদ (দুলাল)** (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।

## জন্ম ও শিক্ষাজীবন
আবু সালেহ মোহাম্মদ সাঈদের পৈতৃক বাড়ি লালমনিরহাট জেলার, সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেন।

## কর্মজীবন
পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪৬-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ আওয়ামী লীগের রাজনীতিবিদ
লুঙ্গি এনগিডি

**লুঙ্গিসানি ট্রু-ম্যান এনগিডি** (; জন্ম: ২৯ মার্চ, ১৯৯৬) কোয়াজুলু-নাটাল এলাকার ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ ডানহাতি ফাস্ট-বোলার হিসেবে দায়িত্ব পালন করছেন। ২০১৫ সালের আফ্রিকা টি২০ কাপে নর্দার্নস ক্রিকেট দলের পক্ষে খেলেন **লুঙ্গি এনগিডি**।

## প্রারম্ভিক জীবন
জুলাই, ২০১৬ সালে ক্রিকেট সাউথ আফ্রিকা কর্তৃপক্ষ তাকে বর্ষসেরা আফ্রিকা টি২০ কাপ খেলোয়াড়রূপে মনোনীত করে। আগস্ট, ২০১৭ সালে টি২০ গ্লোবাল লীগের প্রথম মৌসুমে বেনোনি জালমি দলের সদস্য মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি বন্ধ করে দেয়া হয়।

## আন্তর্জাতিক ক্রিকেট
জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিক সিরিজ খেলার জন্য তাকে দলে অন্তর্ভুক্ত করা হয়। ২০ জানুয়ারি, ২০১৭ তারিখে সেঞ্চুরিয়নে অনুষ্ঠিত শ্রীলঙ্কার বিপক্ষে সিরিজের প্রথম টি২০আইয়ে অভিষেক ঘটে তার। খেলায় তিনি ম্যান অব দ্য ম্যাচের পুরস্কারে ভূষিত হন। টি২০আই সিরিজ চলাকালেই এনগিডিকে দক্ষিণ আফ্রিকার একদিনের আন্তর্জাতিক দলের অন্যতম সদস্যরূপে শ্রীলঙ্কার বিপক্ষে খেলার জন্য অন্তর্ভুক্ত করা হয়। তবে পেটের পীড়ায় আক্রান্ত হবার ফলে ওডিআই সিরিজের বাইরে অবস্থান করতে হয়।

জানুয়ারি, ২০১৮ সালে সফরকারী ভারত দলের বিপক্ষে দ্বিতীয় টেস্ট খেলার জন্য আমন্ত্রিত হন। ১৩ জানুয়ারি, ২০১৮ তারিখে দক্ষিণ আফ্রিকার সদস্যরূপে টেস্টে দূর্দান্ত অভিষেক ঘটে লুঙ্গি এনগিডি’র। খেলায় তিনি ৭/৮৭ বোলিং পরিসংখ্যান দাঁড় করান। তন্মধ্যে দ্বিতীয় ইনিংসে ৬/৩৯ বোলিং পরিসংখ্যান গড়েন। এরফলে তার দল ১৩৫ রানে ভারতকে হারিয়েছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:পার্ল রয়্যালসের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
সামছুল আলম দুদু

**সামছুল আলম দুদু** (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন।

## কর্মজীবন
পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালের দশম জাতীয় সংসদ নির্বাচনে প্রথমবার সংসদ সদস্য নির্বাচিত হয়েছেন।

## রাজনৈতিক জীবন
সামছুল আলম দুদু (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সাবেক সংসদ সদস্য। সাংসদ সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন। পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন।

তিনি ২০১৪ সালের দশম জাতীয় সংসদ নির্বাচনে প্রথমবার জয়পুরহাট-১ আসন থেকে সংসদ সদস্য নির্বাচিত হয়েছিলেন।

২০১৮ সালের একাদশ জাতীয় সংসদ নির্বাচনে জয়পুরহাট-১ আসন থেকে বাংলাদেশ আওয়ামী লীগের মনোনীত প্রার্থী হিসেবে দ্বিতীয় বারের মতো সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি জয়পুরহাট-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জয়পুরহাট জেলার রাজনীতিবিদ
মাহজাবীন মোরশেদ

**মাহজাবীন মোরশেদ** হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## জন্ম ও পারিবারিক পরিচিতি
মাহজাবীন মোরশেদ চট্টগ্রামে জন্মগ্রহণ করেন। তার স্বামী মোরশেদ মুরাদ ইব্রাহিমও রাজনীতির সাথে যুক্ত এবং জাতীয় পার্টির (এরশাদ)-এর কেন্দ্রীয় ভাইস চেয়ারম্যান হিসাবে দায়িত্ব পালনরত।

## রাজনৈতিক জীবন
মাহজাবীন মোরশেদ ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৫ নং আসন থেকে ২য় বারের মতো এমপি নির্বাচিত হন।
## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ

* মাননীয় সংসদ সদস্য মাহজাবীন মোরশেদ  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:১৯৬৯-এ জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
আবু সাঈদ আল মাহমুদ স্বপন

**আবু সাঈদ আল মাহমুদ স্বপন** (২১ সেপ্টেম্বর ১৯৬৯) একজন বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য।

## জন্ম ও শিক্ষাজীবন
আবু সাঈদ আল মাহমুদ স্বপনের পৈতৃক বাড়ি জয়পুরহাট জেলার পাঁচবিবি উপজেলার টিঅ্যান্ডটি পাড়া এলাকায়। তিনি জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেছেন।

## কর্মজীবন
পেশায় ব্যবসায়ী আবু সাঈদ আল মাহমুদ স্বপন রাজনীতির সঙ্গে সক্রিয় ভাবে যুক্ত আছেন। তিনি দুই বার সংসদ সদস্য নির্বাচিত হয়েছিলেন। প্রতিমন্ত্রীর পদমর্যাদায় জাতীয় সংসদের হুইপ ছিলেন।

## রাজনৈতিক জীবন
ছাত্রজীবনে তিনি জাহাঙ্গীরনগর বিশ্ববিদ্যালয় ছাত্রলীগের সাধারণ সম্পাদক এবং কেন্দ্রীয় ছাত্রলীগের দপ্তর সম্পাদক ও জ্যেষ্ঠ সহ-সভাপতির দায়িত্ব পালন করেন।

তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগ প্রার্থী হিসেবে জয়পুরহাট-২ আসন থেকে সংসদ সদস্য নির্বাচিত হয়েছিলেন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জয়পুরহাট জেলার ব্যক্তি
হেমচন্দ্র বাগচী

**হেমচন্দ্র বাগচী** (১৭ সেপ্টেম্বর, ১৯০৪ — ৪ এপ্রিল, ১৯৮৬) ছিলেন কল্লোল যুগের খ্যাতনামা বাঙালী কবি।
## প্রারম্ভিক জীবন
নদিয়া জেলার গোকুলনগরে হেমচন্দ্র জন্মগ্রহণ করেন। ১০ বছর বয়েসে তিনি কৃষ্ণনগরের নিকট ঘুর্নিতে আসেন ও কৃষ্ণনগর কলেজিয়েট স্কুল এ ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরের পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।

## সাহিত্য
কলকাতায় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। *বৈশ্বানর* সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল *দ্বীপান্বিতা*, *তীর্থপথে*, *মানসবিরহ* ইত্যাদি। *তপনকুমারের অভিযান*, *কবিকিশোর*, *মায়া প্রদীপ* ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের কবি
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:পশ্চিমবঙ্গের সাহিত্যিক
বিষয়শ্রেণী:বাঙালি কবি
বিষয়শ্রেণী:বাঙালি সাহিত্যিক
বিষয়শ্রেণী:ভারতীয় কবি
বিষয়শ্রেণী:বঙ্গবাসী কলেজের প্রাক্তন শিক্ষার্থী
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
ডোমজুড় বিধানসভা কেন্দ্র

**ডোমজুর (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা

সীমানা পুনর্নির্ধারণ কমিশনের নির্দেশিকা অনুযায়ী, ১৮৪ নং ডোমজুর বিধানসভা কেন্দ্রটি বালি-জগাছা সমষ্টি উন্নয়ন ব্লক এবং বাঁকড়া-১, বাঁকড়া-২, বাঁকড়া-৩, মাকড়দহ-২, নাড়না,শলপ-১ ও শলপ-২ গ্রাম পঞ্চায়েত যুক্ত হয়। এই ৭টি গ্রাম পঞ্চায়েত ডোমজুর সমষ্টি উন্নয়ন ব্লকের অংশ ছিল।  ডোমজুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত। ডোমজুর ব্লকের কিছুটা অংশ হাওড়া লোকসভা কেন্দ্রের অন্তর্গত।

## বিধানসভার সদস্য

## নির্বাচন ফলাফল

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
মিউজিকলি

**মিউজিকলি** (মিউজিকালি বা musically হিসেবে উচ্চারিত, লেখা হয় মিউজিকাল.এলওয়াই বা musical.ly হিসেবে) হল একটি চৈনিক ভিডিও সামাজিক গণমাধ্যম ভিত্তিক অ্যাপ যা দ্বারা, ভিডিও তৈরী, বার্তা আদান-প্রদান, এবং সরাসরি সম্প্রচার করা যায়। এর প্রথম আদি-মডেলটি ২০১৪ সালের এপ্রিল মাসে প্রকাশ করা হয়, এবং এর আনুষ্ঠানিক সংস্করণটি ছাড়া হয় একই বছরের আগস্ট মাসে। এই অ্যাপটির মাধ্যমে ব্যবহারকারী ১৫ সেকেন্ড থেকে ১ মিনিট সময়ের ভিডিও তৈরী করতে পারে, এছাড়াও ভিডিওটিতে তাদের ইচ্ছা অনুযায়ী বিভিন্ন গান বা শব্দ যুক্ত করতে পারে, এবং আলাদা আলাদা বিকল্প দ্রুততার অপশনও ব্যবহার করা যায়, যেগুলো হল: (সময় ধীরে ধীরে সঞ্চালিত হওয়া, ধীর, স্বাভাবিক, দ্রুত, এবং ইপিক), এছাড়া প্রি-সেট ফিল্টার এবং বিভিন্ন ধরনের ইফেক্ট যুক্ত করা যায়। অ্যাপটি ব্যবহারকারীদেরকে জনপ্রিয় "মাউজার্স" নামক কনটেন্ট, ট্রেন্ডিং বা বহুল প্রচলিত গান এবং সাউন্ড এবং হ্যাসট্যাগ সমূহ গুলোও ব্রাউজ করার সুবিধা প্রদান করেছে।

২০১৬ সালে জুলাই মাসের হিসাব অনুযায়ী, মিউজিকলি ৯০ মিলিয়নেরও বেশি নিবন্ধীত ব্যবহারকারী রয়েছে এবং প্রতিদিন গড়ে ১২ মিলিয়ন নতুন ভিডিও পোস্ট বা আপলোড করা হয় এবং ২০১৭ সালের মে মাসের শেষ দিক অ্যাপটির ব্যবহারকারীর সংখ্যা ২০০ মিলিয়নে পৌছে যায়। মিউজিকলি সদর দফতর চীনের সাংহাই শহরে অবস্থিত, এছাড়াও মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে তাদের কার্যালয় রয়েছে। 

২০১৭ সালের ৯ই নভেম্বর, বাইটড্যান্স টেকনোলজি কর্পোরেশন নামক একটি প্রতিষ্ঠান মিউজিকলি ইনকর্পোরেশনকে ১ বিলিয়ন মার্কিন ডলারের বিনিময়ে কিনে নেয়।

## তথ্যসূত্র

## বহিঃসংযোগ
* 

বিষয়শ্রেণী:২০১৪ সালের সফটোয়্যার
বিষয়শ্রেণী:এন্ড্রোয়েড সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:ভিডিও সফটওয়্যার
বিষয়শ্রেণী:সামাজিক গণমাধ্যম সেবা
বিষয়শ্রেণী:সান ফ্রান্সিস্কো ভিত্তিক প্রতিষ্ঠান
বিষয়শ্রেণী:সাংহাই ভিত্তিক প্রতিষ্ঠান
বিষয়শ্রেণী:২০১৪ সালে চীনে প্রতিষ্ঠিত হয়
বিষয়শ্রেণী:২০১৪ সালে মার্কিন যুক্তরাষ্ট্রে প্রতিষ্ঠিত হয়
বিষয়শ্রেণী:২০১৪ সালে প্রতিষ্ঠিত মার্কিন প্রতিষ্ঠান
বিষয়শ্রেণী:২০১৪ সালে প্রতিষ্ঠিত চৈনিক প্রতিষ্ঠান
বিষয়শ্রেণী:২০১৪-এর সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:চীনা মার্কা
বিষয়শ্রেণী:২০১৪-এ চীনে প্রতিষ্ঠিত
বিষয়শ্রেণী:২০১৪-এ প্রতিষ্ঠিত চীনা কোম্পানি
বিষয়শ্রেণী:টিকটক
বিষয়শ্রেণী:২০১৮-এর অধিগ্রহণ ও একত্রীকরণ
বিষয়শ্রেণী:বাইটড্যান্স
বিষয়শ্রেণী:সাংহাই ভিত্তিক কোম্পানি
যাইতুন, গাজা

**যাইতুন** (জলপাই) একটি দক্ষিণে অবস্থিত জেলা।

It was built in the 1930s and 1940s as Gaza developed outside its center. Much of the funding for the initial construction is attributed to foreign institutions, such as missionary hospitals. After the 1948 Arab-Israeli War, with the influx of Palestinian refugees, Zeitoun's population swelled. Ahmed Yassin's family settled the district in the 1950s.
হেমন্তকুমার চট্টোপাধ্যায়

**হেমন্তকুমার চট্টোপাধ্যায়** (জন্মঃ ১৮৯৭ - ?) ছিলেন একজন বাঙালি ব্রিটিশবিরোধী বিপ্লবী, সাংবাদিক ও সাহিত্যিক।

## বিপ্লবী জীবন
হেমন্তকুমার ব্রিটিশ ভারতে বাঁকুড়া জেলায় জন্মগ্রহণ করেছিলেন। ছাত্রাবস্থায় বিপ্লবী দলের সংস্পর্শে আসেন ও কলকাতায় শোভাযাত্রা পরিচালনা কালে পুলিশ দ্বারা বন্দী হন। জেল থেকে ছাড়া পেয়ে বিপ্লবী যোগেশচন্দ্র চট্টোপাধ্যায়ের সাথে ব্রিটিশবিরোধী আন্দোলনে সক্রিয় থাকেন আসামে। শিলং থাকার সময় বাংলা পত্রিকা চালাতেন তিনি। এসয় তাকে আবার জেলে যেতে হয়। একসময় গোপনে পাঞ্জাবে চলে যান ও ভগৎ সিং এবং বটুকেশ্বর দত্তর সাথে মিলিত হন। লাহোর ষড়যন্ত্র মামলায় তাকে আসামী রূপে চিহ্নিত করে পুলিশ কিন্তু ধরতে না পেরে মৃত বলে ঘোষণা করে। হেমন্তকুমার পালিয়ে ফ্রান্সে চলে যান। সেখান থেকে ইংরেজি ও ফরাসী ভাষায় ভারতের স্বাধীনতা আন্দোলন বিষয়ে লেখালিখি করতেন। 
## সাংবাদিকতা
বিখ্যাত সাংবাদিক রামানন্দ চট্টোপাধ্যায় ছিলেন তার কাকা। কলকাতায় থাকাকালীন হেমন্তকুমার শনিবারের চিঠিতে লিখতেন। এই পত্রিকার প্রতিষ্ঠাতা সম্পাদক যোগানন্দ দাস ছিলেন তার বন্ধু। তার বিরুদ্ধে মামলা প্রত্যাহত হলে লন্ডনে থাকাকালীন বিবিসিতে সাংবাদিকতা করতেন। দেশে ফিরে চৌরংগী পত্রিকা সম্পাদনা করেছেন তিনি।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:বাংলা ভাষার লেখক
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:বাঙালি সম্পাদক
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বাঁকুড়া জেলার ব্যক্তি
জর্জিয়া হেল

**জর্জিয়া হেল** (ইংরেজি: Georgia Hale; ২৫ জুন, ১৯০০ ১৭ জুন, ১৯৮৫) ছিলেন একজন মার্কিন নির্বাক চলচ্চিত্র অভিনেত্রী। তিনি চার্লি চ্যাপলিনের *[[দ্য গোল্ড রাশ]]* (১৯২৫) এবং *[[দ্য গ্রেট গেটসবি (১৯২৬-এর চলচ্চিত্র)|দ্য গ্রেট গেটসবি]]* চলচ্চিত্রে অভিনয়ের জন্য বিখ্যাত।

## কর্মজীবন
জর্জিয়া ১৯২২ সালে "মিস শিকাগো" খেতাব অর্জন করেন এবং মিস আমেরিকা পিজেন্ট প্রতিযোগিতায় অংশগ্রহণ করেন। তিনি ১৯২০ এর দশকের শুরু থেকে তার অভিনয় কর্মজীবন শুরু হয়। তিনি চার্লি চ্যাপলিনের *[[দ্য গোল্ড রাশ]]* (১৯২৫) চলচ্চিত্র দিয়ে খ্যাতি অর্জন করেন। চ্যাপলিন *দ্য সালভেশন হান্টার্স* (১৯২৫) চলচ্চিত্রে তার অভিনয় দেখে তাকে এই চলচ্চিত্রের জন্য নির্বাচন করেন। তিনি পরের বছর *দ্য গ্রেট গেটসবি* উপন্যাসের প্রথম *[[দ্য গ্রেট গেটসবি (১৯২৬-এর চলচ্চিত্র)|চলচ্চিত্রায়নে]]* (১৯২৬) মার্টেল উইলসন চরিত্রে অভিনয় করেন।

*দ্য গোল্ড রাশ* চলচ্চিত্রে তাকে তারকা খ্যাতি এনে দিলেও তিনি নির্বাক থেকে সবাক চলচ্চিত্রে বিবর্তনে ঠিকতে পারেন নি এবং ১৯২৮ সালের পরে আর চলচ্চিত্রে অভিনয় করেন নি। *[[আননোন চ্যাপলিন]]* প্রামাণ্যচিত্রে প্রকাশিত হয় যে চ্যাপলিন *[[সিটি লাইট্‌স]]* (১৯৩১) চলচ্চিত্রে কিছু দৃশ্যের কাজ করার পর ভার্জিনিয়া চেরিলকে বাদ দিয়ে তার স্থলে জর্জিয়াকে অভিনয়ের জন্য ডেকে পাঠান। কিন্তু পরবর্তীতে চ্যাপলিন আবার চেরিলকে দিয়ে বাকি কাজ শেষ করেন। তবে এই চরিত্রে জর্জিয়ার সাত মিনিটের পরীক্ষামূলক দৃশ্যায়নের ফুটেজ পাওয়া যায় এবং তার চলচ্চিত্রটির ডিভিডি মুক্তির সময় তাতে যুক্ত করে দেওয়া হয়। *আননোন চ্যাপলিন* প্রামাণ্যচিত্র উদ্ধৃতি যুক্ত করা হয়। জর্জিয়ার স্মৃতিকথায় সম্পাদকের প্রারম্ভিকায় প্রকাশিত হয় যে তিনি *[[দ্য সার্কাস (চলচ্চিত্র)|দ্য সার্কাস]]* চলচ্চিত্রে প্রধান নারী ভূমিকায় চ্যাপলিনের প্রথম পছন্দ ছিলেন, কিন্তু পরবর্তীতে মার্না কেনেডি এই চরিত্রে অভিনয় করেন।

## ব্যক্তিগত জীবন
১৯২০ এর দশকের শেষের দিকে এবং ১৯৩০ এর দশকের শুরুর দিকে জর্জিয়া চ্যাপলিনের ঘনিষ্ঠ সহচর ছিলেন। তিনি নৃত্য শিখাতেন এবং দক্ষিণ ক্যালিফোর্নিয়ায় আবাসন প্রকল্পে বিনিয়োগ করে প্রচুর ধন-সম্পদ অর্জন করেন। তিনি বিয়ে করেন নি, কিন্তু তিনি তার জীবনের শেষ ১৫ বছর একজন পুরুষের সাথে অতিবাহিত করেন। ১৯৮৫ সালের ১৭ জুলাই তার মৃত্যুর পর তিনিই তার বেশির ভাগ সম্পত্তির উত্তরাধিকারী হন।

## লেখনী
*আননোন চ্যাপলিন* প্রামাণ্যচিত্রে তিনি চ্যাপলিনের সাথে তার কাটানো সময়ের কথা উল্লেখ করেন। তিনি তার সাথে কাটানো সময়ের অভিজ্ঞতা নিয়ে *[[চার্লি চ্যাপলিন: ইন্টিমেট ক্লোজ-আপস]]* নামে একটি বই লিখেন। ১৯৬০ এর দশকে বইটি লেখা হলেও বইটি তার মৃত্যুর এক দশক পর ১৯৯৫ সালে প্রকাশিত হয়। হিদার কিরনান বইটির পাণ্ডুলিপি সম্পাদনা করেন এবং দ্য স্কেয়ারক্রো প্রেস থেকে তা প্রকাশিত হয়।

## চলচ্চিত্রের তালিকা
**[[দ্য সালভেশন হান্টার্স]]* (১৯২৫)
**[[দ্য গোল্ড রাশ]]* (১৯২৫)
**[[দ্য গ্রেট গেটসবি (১৯২৬-এর চলচ্চিত্র)|দ্য গ্রেট গেটসবি]]* (১৯২৬)
**হিলস অফ পেরিল* (১৯২৭)
**দ্য রহিড কিড* (১৯২৮)
**আ ট্রিক অফ হার্টস* (১৯২৮)

## তথ্যসূত্র

## বহিঃসংযোগ

* 
* 
* ভার্চুয়াল হিস্ট্রিতে জর্জিয়া হেল
* নির্বাক চলচ্চিত্র অভিনেত্রীদের চিত্রশালা

বিষয়শ্রেণী:১৯০০-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নির্বাক চলচ্চিত্র অভিনেত্রী
বিষয়শ্রেণী:মিসৌরির অভিনেত্রী
শহর পঞ্চায়েত

একটি **শহর পঞ্চায়েত(Town Panchayat)** বা **পঞ্চায়েত শহর** হলো একটি শহর যাতে আন্দাজমতো ২০,০০০ থেকে ২৫,০০০ বাসিন্দারা বাস করে। এটি পঞ্চায়েত রাজ প্রশাসনিক ব্যবস্থার আয়ত্তাধীনে গঠিত। আদমশুমারির তথ্য অনুযায়ী,সংক্ষিপ্ত রুপ টি.পি "শহর পঞ্চায়েত" ব্যবহারে ইঙ্গিত করা হয়। তামিল নাড়ুই ছিল প্রথম রাজ্য যা জনপদ গ্রাম এবং শহুরে স্থানীয় সংস্থার মাঝে অন্তর্বর্তী পদক্ষেপগুলিকে পঞ্চায়েত শহর হিসেবে উপস্থাপন করে।

## ব্যবস্থাপনা
শহর পঞ্চায়েতের জন্য প্রতিটি ভারতীয় রাজ্যের নিজস্ব পরিচালনা বিধি রয়েছে। 
* কর্ণাটক:
* কেরালা:  স্থানীয় নিজস্ব পরিচালনা  দপ্তর। 
* তামিল নাড়ু: শহর পঞ্চায়েত পরিচালক 
* মহারাষ্ট্র

## তথ্যসূত্র

বিষয়শ্রেণী:ভারতের গ্রাম পরিকল্পনা
ভ্যাটিকান সিটির পরিবহন ব্যবস্থা

১০.৫ কিমি দীর্ঘ এবং ০.৮৫ কিমি প্রশস্ত একটি দেশ **ভ্যাটিকান সিটির পরিবহন ব্যবস্থা**, মূলত বিমানবন্দর বা মহাসড়ক পরিবহন ব্যবস্থাকে বোঝায়। দেশটিতে কোন সরকারি পরিবহন নেই। শুধুমাত্র বিশেষ কোন অনুষ্ঠান উপলক্ষে একটি হেলিপোর্ট এবং স্বল্প রেলওয়ে ব্যবহার করা হয়। বেশিরভাগ পর্যটকরা পার্শ্ববর্তী ইতালীয় বাস বা ট্রেন স্টেশন, বা কার পার্কিং থেকে হেঁটে আসে। গড়ে ৩.৬ কিমি/ঘণ্টা বেগে হেঁটে, ভ্যাটিকান সিটি অতিক্রম করতে ২০ মিনিটের কম বা বেশি সময় লাগে। এরূপে, সেন্ট পিটারস স্কয়ার সহ, ভ্যাটিকান সিটির অধিকাংশ অবকাঠামো ব্যাসিলিকা এবং এর আশপাশের ভবনে, এবং হেঁটেচলা-পথের পেছনে ও ভবনসমূহের মধ্যে অবস্থিত। ভ্যাটিকান সিটি হেলিপোর্ট হচ্ছে নগর-রাষ্ট্রটির পশ্চিম কোণে অবস্থিত, এবং শুধু হোলি সীর সরকারি কর্মকর্তা এবং সরকারি দর্শনার্থীদের জন্য ব্যবহৃত হয়।

## বিমান পরিবহন

ভ্যাটিকান সিটিতে ভ্যাটিকান সিটি হেলিপোর্ট দ্বারা সেবা দেয়া হয়, মাঝেমাঝে সরকারি ভ্রমণকারীদের দ্বারা। এখানে কোন সরকারি বিমানবন্দর না থাকায় পর্যটকরা রোমের বিমানবন্দর: চিয়ামপিনো এবং ফিউমিচিনো ব্যবহার করে থাকে।
## রেলওয়ে

ভ্যাটিকান সিটিতে ৮৫২ মিটার স্বল্প দূরত্বের, স্ট্যান্ডার্ড গেজ (৪.৭ ফুট) রেলওয়ে যা রোমের রাজধানী সেন্ট পিটারস স্টেশনকে আশপাশের ইতালির নেটওয়ার্ক ব্যবস্থার সাথে সংযুক্ত করেছে। ভ্যাটিকান সিটি রেলওয়ে স্টেশন স্থপতি গুইসেপ মোমোর দ্বারা ডিজাইন করা হয়েছিল এবং ল্যাটারেন চুক্তি হওয়ার পর পোপ নবম পিউসের শাসনামলে নির্মিত হয়, এবং ১৯৩৩ সালে খুলে দেয়া হয়। তীর্থযাত্রীদের পরিবহনের উদ্দেশ্যে মূলত এই রেলওয়ে নির্মাণ করা হলেও এই উদ্দেশ্যে কদাচিৎ তারা ভ্রমণ করে থাকে। পোপ জন ত্রয়োদশ সর্বপ্রথম এই পথ দিয়ে ভ্রমণ করেন, এবং পোপ দ্বিতীয় জন পল খুব কম হলেও এই রাস্তা ব্যবহার করতেন। এই রেলওয়েটি প্রধানত মালবাহী যানবাহন পরিবহনে ব্যবহৃত হয়।

রোম মেট্রো লাইন অটাভিয়ানো এবং সিপ্রো-মুসেই ভ্যাটিকানি মেট্রো স্টেশনের মধ্যদিয়ে ভ্যাটিকানকে অতিক্রম করেছে। উভয় বিরতিস্থানটি এই নগর-রাষ্ট্র থেকে দশ-মিনিট পদব্রজ দূরে।
## সড়ক পরিবহন

ভ্যাটিকান সিটির সরকারি সড়কের যানবাহনে যানবাহন নিবন্ধন ফলক দিয়ে নিবন্ধিত করা হয় যেখানে কয়েকটি সংখ্যার পূর্বে *এসসিভি* (যার মানে দাঁড়ায়, স্টেট অব দ্য ভ্যাটিকান সিটি) উপসর্গ জুড়ে দেয়া হয়। তবে ভ্যাটিকান সিটির আবাসিক সড়কের যানবাহনে সংখ্যার পূর্বে *সিভি* উপসর্গ দিয়ে যানবাহন নিবন্ধন ফলক সহ নিবন্ধন করা হয়। আন্তর্জাতিক সনাক্তকরণ ফলক/স্টিকার হচ্ছে ভি। পোপের গাড়িতে সাধারণত লাল অক্ষরে *এসসিভি ১* নিবন্ধন ফলক ব্যবহার করা হয়। যেহেতু পোপের পরিবহনের জন্য একাধিক যানবাহন ব্যবহার করা হয়, তাই ভ্যাটিকান সিটির একাধিক নিবন্ধিত যানবাহনও *এসসিভি ১* নিবন্ধন ফলক ব্যবহার করে।
## বাহন বহর

পোপ ফ্রান্সিস, যিনি সাধারণত ক্যাথোলিক পাদ্রীদের জন্য মিতব্যয়ী জীবনযাপন প্রত্যাশা করেন, তিনি পোপের বিশেষ যানবাহন হ্রাস করেছেন। ১৯৮৪-এর একটি ছোট্ট রেনল্টে করে, ভ্যাটিকানের অভ্যন্তরে তিনি নিজেই তার গাড়ি চালিয়ে থাকেন, এবং এই পোপমোবাইলটিতে বুলেটপ্রুফ সুবিধা রয়েছে।

## তথ্যসূত্র

## বহিঃসংযোগ
*
ইউকন

[থাম্ব|250px|Downtown [Whitehorse, Yukon|Whitehorse along the Yukon River]]
**ইউকন** (; ; আরো সাধারনভাবে ডাকা হয় **দ্য ইউকন**) হচ্ছে কানাডার সবচেয়ে ক্ষুদ্র ও সর্ব-পশ্চিমে অবস্থিত এবং তিনটি ফেডারেল অঞ্চলের একটি (অন্য দুটি হল উত্তরপশ্চিম অধীনস্থ অঞ্চলসমূহ ও নুনাভুট)। ৩৫,৮৭৪ জন জনসংখ্যা নিয়ে, এটি কানাডার অন্য যেকোন প্রদেশ বা অঞ্চলের তুলনায় জনসংখ্যায় সবচেয়ে ক্ষুদ্রতম। হোয়াইটহর্স হচ্ছে অঞ্চলটির রাজধানী এবং ইউকনের একমাত্র শহর।

অঞ্চলটি উত্তরপশ্চিম অধীনস্থ অঞ্চলসমূহ থেকে ১৮৯৮-এ পৃথক হয় এবং নামকরণ করা হয় **ইউকন অঞ্চল**। ফেডারেল সরকারের *ইউকন আইন* যেটি রাজকীয় সম্মতি লাভ করে মার্চ ২৭, ২০০২-এ, "ইউকন" অঞ্চলটির অফিসিয়াল নাম হিসেবে প্রতিষ্ঠিত হয়, যদিও *ইউকন অঞ্চল* এখনো ব্যবহারের ক্ষেত্রে জনপ্রিয় এবং কানাডা পোস্ট *YT* কে আন্তর্জাতিকভাবে অনুমোদিত পোস্টাল সংক্ষেপ হিসেবে ব্যবহার করছে। যদিও আনুষ্ঠানিকভাবে দ্বিভাষিক (ইংরেজি এবং ফরাসি), ইউকন সরকার প্রথম জাতির ভাষাকেও স্বীকৃতি দেয়।

 উচ্চতা নিয়ে, ক্লুয়ানে জাতীয় পার্ক ও সংরক্ষিত এলাকায় অবস্থিত লোগান পর্বত হচ্ছে কানাডার সবচেয়ে উঁচু পর্বতশৃঙ্গ এবং উত্তর আমেরিকার দ্বিতীয় সর্বোচ্চ ( মার্কিন যুক্তরাষ্ট্রের আলাস্কা রাজ্যের ম্যাকিন্‌লি পর্বত সর্বোচ্চ) পর্বতশৃঙ্গ। ইউকনের অধিকাংশেই সাবআর্কটিক জলবায়ু, দীর্ঘ ঠান্ডা শীতকাল এবং সংক্ষিপ্ত উষ্ণ গ্রীষ্ম দ্বারা চিহ্নিত হয়। উত্তর মহাসাগরের উপকূলে তুন্দ্রা জলবায়ু বিরাজ করে।

উল্লেখযোগ্য নদীর মধ্যে রয়েছে ইউকন নদী, যেটির নামে এই অঞ্চলটির নাম রাখা হয়েছে, আরো রয়েছে প্লেই, স্টুয়ার্ট, পিল, হোয়াইট এবং তোতেশনিশী নদী।

## ব্যুৎপত্তি
এ অঞ্চলটির নামকরণ করা হয় ইউকন নদীর নাম অনুসারে। এটির নিজের নাম সংকোচন করা হয়েছে গওইচ্'ইন থেকে সে ভাষায় ব্যক্ত করলে হয় *chųų gąįį han*, যার মানে 'সাদা জলের নদী' এবং বোঝায় ইউকন নদীর শিলার গুঁড়োর ফ্যাকাশে রঙকে।

## জনসংখ্যা

২০১৬ আদমশুমারী অনুযায়ী ইউকনের জনসংখ্যা ৩৫,৮৭৪ জন, যা ২০১১ থেকে ৫.৮% বৃদ্ধি পেয়েছে।  ভূমি এলাকা নিয়ে, এটির ২০১১ সালে জনসংখ্যার ঘনত্ব ।

### ধর্ম

২০১১ সালে ন্যাশনাল হাউজহোল্ড সার্ভে রিপোর্ট করেছে ইউকনের ৪৯.৯% ব্যক্তির কোন ধর্মের সঙ্গে সংযুক্ত নয়, যা কানাডার কোন স্থানের মধ্যে সর্বোচ্চ। সবচেয়ে বড় ধর্মীয় গোষ্ঠী হচ্ছে খ্রিষ্টান, ৪৬.২% বাসিন্দা এই ধর্মের অনুসারী। এর মধ্যে সবচেয়ে সাধারণ মূল্যবোধ ছিল ক্যাথলিক চার্চ (৩৯.৬%), কানাডায় অ্যাংগুলিক চার্চ (১৭.৮%) এবং ইউনাইটেড চার্চ অব কানাডা (৯.৬%)।

## তথ্যসূত্র

## বহিঃসংযোগ

* Yukon Government
* 
* Yukon Attraction & Service Guides
* Immigration Yukon
* William E. Meed Yukon Photography Collection - University of Washington Library
* Henry M. Sarvant Photography Collection - Images depicting his life in the Yukon from the University of Washington Library
* 
* Mapping the Way - Yukon First Nation Self-government

বিষয়শ্রেণী:কানাডার প্রদেশ
বিষয়শ্রেণী:উত্তর মহাসাগর
বিষয়শ্রেণী:১৮৯৮-এ কানাডায় প্রতিষ্ঠিত
বিষয়শ্রেণী:১৮৯৮-এ প্রতিষ্ঠিত রাষ্ট্র ও অঞ্চল
ক্ষুদ্র নৃগোষ্ঠীর কালচারাল একাডেমি

**ক্ষুদ্র নৃগোষ্ঠীর কালচারাল একাডেমি** বাংলাদেশের নেত্রকোণা জেলার, দুর্গাপুর উপজেলার বিরিশিরিতে অবস্থিত। বৃহত্তর ময়মনসিংহ অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৭ সালে সংকৃতি মন্ত্রণালয়ের একটি বিশেষ প্রকল্পের মাধ্যমে তৎকালীন ময়মনসিংহ জেলার নেত্রকোণা মহকুমার দুর্গাপুর থানাধীন বিরিশিরিতে এ ক্ষুদ্র নৃ-গোষ্ঠীর কালচারাল একাডেমিটি প্রতিষ্ঠা করা হয়। 

## বর্ণনা

দেশের উত্তর-পূর্বাঞ্চলে বৃহত্তর ময়মনসিংহে বসবাসরত গারো, হাজং, কোচ, বানাই, ডালু,মান্দাই এসব নৃ-গোষ্ঠীর রয়েছে নিজস্ব ভাষা, সামাজিক প্রথা, পোশাক-পরিচ্ছদ, খাদ্যাভাস, নৃত্য-গীত, লোকাচার তথা ঐতিহ্যবাহী সংস্কৃতি। কিন্তু কালের বিবর্তনে সেসব আকর্ষণীয়, বর্ণিল মূল্যবান সাংস্কৃতিক ঐতিহ্য সমূহ হারিয়ে যাচ্ছে। কোন কোন নৃ-গোষ্ঠীর ভাষা ও সাংস্কৃতিক উপাদান গুলো একবারেই হারিয়ে গেছে। এমতাবস্থায় প্রতিষ্ঠালগ্ন থেকেই এ প্রতিষ্ঠানটি অত্রাঞ্চলের সেসব ক্ষুদ্র নৃ-গোষ্ঠীয়দের বিলীয়মান সংস্কৃতি সংরক্ষণ, লালন, চর্চা ও প্রয়োজনীয় উন্নয়নসাধন সহ বৃহত্তর জাতীয় সাংস্কৃতিক পরিমন্ডলে সেগুলোর বিকাশকে সাবলীল, সহজীকরণ ও সমন্বয় সাধনের লক্ষ্যে কাজ করে যাচ্ছে। এলক্ষ্য ও উদ্দেশ্যকে সম্মুখে রেখেই এসব নৃ-গোষ্ঠী সমূহের ভাষা, সংস্কৃতি, ইতিহাস, নৃত্য-গীত প্রভৃতি সম্পর্কে তথ্য সংগ্রহ, নিয়মিত চর্চা, সংশ্লিষ্ট নৃ-গোষ্ঠীদের নিজ সংস্কৃতি ভালোবাসা ও সংরক্ষণে উদ্বুদ্ধকরণ; তাদের প্রধান উৎসব সমূহ সংরক্ষণ; প্রকাশনা, অডিও-ভিজুয়্যাল প্রভৃতির মাধ্যমে সংরক্ষণ; জাতীয় সংস্কৃতির মূল শ্রোতধারার সঙ্গে সঙ্গতি রেখে ক্ষুদ্র নৃ গোষ্ঠীর সংস্কৃতিকে জাতীয় সংস্কৃতির অন্যতম উপাদান হিসেবে এর উপর গবেষণা ও উন্নয়নের ধারাকে অব্যাহত রাখা এসব গুরুত্বপূর্ণ কার্যাদি সম্পাদন করা হয়েছে।

## তথ্যসূত্র

## বহিঃসংযোগ

বিষয়শ্রেণী:নেত্রকোণা জেলার দর্শনীয় স্থান
বিষয়শ্রেণী:নেত্রকোণা জেলা
বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান
গাজোল হাজি নাকু মহম্মদ হাই স্কুল

**গাজল হাজী নকু মুহাম্মদ উচ্চ বিদ্যালয়**, বা গাজল এইচ এন এম হাইস্কুল বালক ও বালিকা উভয়ের জন্য একটি স্কুল। এটি গাজোল শহরে অবস্থিত। এই বিদ্যালয়টি ১৯৪২ সালে প্রতিষ্ঠিত হয়।

## অনুমোদন

স্কুলটি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত।

## তথ্যসূত্র

## বহিঃসংযোগ
*   প্রাতিষ্ঠানিক ওয়েবসাইট

বিষয়শ্রেণী:ভারতের বিদ্যালয়
রাজা ভোজ বিমানবন্দর

**রাজা ভোজ বিমানবন্দর** (আইএটিএ: বিএইচএ, আইসিএও: ভিএবিপি) ভারতের মধ্যপ্রদেশ রাজ্যের রাজধানী ভোপাল শহরের প্রধান বিমানবন্দর। এটি ভোপাল শহর থেকে ১৫ কিলোমিটার (৯.৩ মাইল) উত্তর-পশ্চিমে গান্ধী নগর এলাকায় ন্যাশনাল হাইওয়ে ১২-এর পাশে অবস্থিত। এটি ইন্দরের দেবী অহিলিয়া বাই হোলকার বিমানবন্দরের পরে মধ্যপ্রদেশের দ্বিতীয় বৃহত্তম বিমানবন্দর। ১০ তম শতাব্দীর পরমারা রাজ্যের রাজা ভোজের নামের উপর ভিত্তি করে বিমানবন্দরটির নামকরণ করা হয়।

## উন্নয়ন
রানওয়ের দৈর্ঘ্য বৃদ্ধি করে  ২,৭৪৪ মিটার (৯,০০৩ ফুট) করা হয়েছে, বৃহত্তর বিমান ভোপাল বিমানবন্দরে অবতরণ করার জন্য।   হজ্জ যাত্রীদের জন্য ২৩ শে অক্টোবর ২০১০ সালে সৌদিয়া বিমান সংস্থা বিমানবন্দরটি থেকে হজ্জ যাত্রী জেদ্দা থেকে ভোপালের মধ্যে প্রথম সরাসরি মৌসুমি আন্তর্জাতিক ফ্লাইট চালু করে।

২০১৩ সালে, দেশের প্রথম বিমানবন্দর  হিসাবে বিমানবন্দরটি তার ইউটিলিটি গ্রিড সিস্টেম চালানোর জন্য সৌর শক্তি ব্যবহার শুরু করে। জুন ২০১৩ সালে ১০০ কিলোওয়াট সৌর বিদ্যুৎ কেন্দ্রটি চালু করা হয়, ভবিষ্যতে বিমানবন্দরে ২ মেগাওয়াট সৌর বিদ্যুৎ কেন্দ্র স্থাপনের পরিকল্পনা রয়েছে।   বিমানবন্দরে রাতের জন্য অবতরণ সুবিধার জন্য একটি ইনস্ট্রুমেন্ট ল্যান্ডিং সিস্টেম (ILS) এবং বিমানবন্দরে ক্যাট-৬ (CAT VII) অগ্নি নির্বাপণ ব্যবস্থা রয়েছে। 

## ইন্টিগ্রেটেড টার্মিনাল
২৮ জুন ২০১১ সালে তৎকালীন বেসামরিক বিমা পরিবহন মন্ত্রী ওয়ায়লার রবি কর্তৃক ₹১৩৫ কোটি টাকা খরচে নতুন সমন্বিত টার্মিনাল উদ্বোধন হয়।   বিমানবন্দরটিতে আন্তর্জাতিক টার্মিনাল নির্মাণের জন্য রাজ্য সরকার ৪০০ একর জমি দিয়েছে। টার্মিনাল ভবন ২৬,৯৩৬ বর্গ মিটার (২৮৯,৯৪০ বর্গ ফুট) এলাকায় নির্মিত হয়েছে এবং ভবনটিতে ১৪ টি চেক-ইন কাউন্টা, প্রবাসীদের জন্য ৪ টি ইমিগ্রেশন কাউন্টার এবং আগমনের জন্য ৬ টি অভিবাসন কাউন্টার রয়েছে। প্রতিটি আগমনের জন্য এবং প্রস্থান করার জন্য দুটি কাস্টমস কাউন্টার রয়েছে এবং নিরাপত্তা জন্য ছয়টি এক্স-রে মেশিন রয়েছে। 

## বিমান সংস্থা এবং গন্তব্যস্থল

## তথ্যসূত্র

## বহিঃসংযোগ

বিষয়শ্রেণী:মধ্যপ্রদেশের বিমানবন্দর
বিষয়শ্রেণী:ভারতে দ্বিতীয় বিশ্বযুদ্ধের স্থান
জগৎবল্লভপুর বিধানসভা কেন্দ্র

**জগৎবল্লভপুর (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং জগৎবল্লভপুর বিধানসভা কেন্দ্রটি জগৎবল্লভপুর সমষ্টি উন্নয়ন ব্লক  এর গ্রাম পঞ্চায়েত গুলি যেমন বড়্গাছিয়া-১, বড়্গাছিয়া-২, হাঁটাল, অনন্তবাটি, জগৎবল্লভপুর-১, জগৎবল্লভপুর-২, পাতিহাল, শঙ্করহাটি-১, শঙ্করহাটি-২, শিয়ালডাঙ্গা ও মাজু যুক্ত হয় এবং বেগড়ি, ডোমজুর, দক্ষিণ ঝাঁপড়দহ, উত্তর ঝাঁপড়দহ, পার্বতীপুর, রুদ্রপুর ও মাকরদহ-১ গ্রাম পঞ্চায়েত গুলি ডোমজুর সমষ্টি উন্নয়ন ব্লকের অংশ যুক্ত হয়। 
জগৎবল্লভপুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত।

## বিধানসভার সদস্য

## নির্বাচন ফলাফল

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
ধনেখালি শাড়ি

**ধনেখালি** বা **ধনিয়াখালি** শাড়ি  পশ্চিমবঙ্গের অন্যতম বিখ্যাত শাড়ি। হুগলি জেলার ধনেখালি অঞ্চলে এই শাড়ি প্রথম তৈরি হয়। এই  শাড়ি জি আই ট্যাগ পেয়েছে।

## বর্ণনা
১০০ বাই ১০০ সুতোর কাউন্টের জমিন করা হয়। সাধারণত দেড় থেকে দুই ইঞ্চি চওড়া পাড় হয়। ঐতিহ্য় মেনে এই শাড়ির জমিনের বর্ণ ধূসর। পাড়ের অংশটি সরু তুলনার সরু হয় এবং পাড়ের রং হয় লাল বা কালো।

## বহিঃসংযোগ
* Registered GI

## তথ্যসূত্র

বিষয়শ্রেণী:শাড়ি
বিষয়শ্রেণী:পশ্চিমবঙ্গের শাড়ি
বিষয়শ্রেণী:পশ্চিমবঙ্গের ভৌগোলিক নির্দেশক
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:হুগলি জেলা
বিষয়শ্রেণী:ভারতের তুলা শিল্প
সান্তা ক্লারার যুদ্ধ

**সান্তা ক্লারার যুদ্ধ** ১৯৫২ সালের ডিসেম্বারের শেষের দিকে হয়েছিল যার দ্বারা চে গেভারার নেতৃত্বে বিপ্লবীরা কিউবান শহর সান্তা ক্লারা দখল করে নেয়। যুদ্ধটি জেনারেল ফুলগেনসিও বাতিস্তার শাসনের বিরুদ্ধে বিদ্রোহীদের চূড়ান্ত বিজয় ছিল। শহরটি জেতার ১২ ঘণ্টার মধ্যে, বাতিস্তা কিউবা থেকে পালিয়ে যায় এবং ফিদেল কাস্ত্রোর বাহিনী সামগ্রিক বিজয় দাবি করে। যুদ্ধের ঘটনাটি কিউবার সরকারী মুদ্রা - ৩ কনভার্টিবল পেসোতে বর্ণিত আছে।

## তথ্যসূত্র

## বহিঃসংযোগ
* Photographs of the Armored train surrender in Santa Clara by *Latin American Studies*
* A Front-Row Seat To Witness The Battle Of Santa Clara by Felipe Yanes, *Tampa Tribune*, January 25, 2009
* Che's Last Stand by Ed Ewing, *The Guardian*, December 31, 2008
*  An eye witness account by the president of Antillian College, a Seventh-day Adventist institution located across the road from the Central University. Brown tells of meeting Commander চে গেভারা and the college's choir sang at a special ceremony held at the Central University with the new premier, ফিদেল কাস্ত্রো, in the audience.

বিষয়শ্রেণী:চে গেভারা
বিষয়শ্রেণী:কিউবা বিপ্লব
আব্দুল মান্নান (বগুড়ার রাজনীতিবিদ)

**আব্দুল মান্নান** (১৯ ডিসেম্বর ১৯৫৩ – ১৮ জানুয়ারি ২০২০) বাংলাদেশী রাজনীতিবিদ এবং বগুড়া-১ আসনের সংসদ সদস্য ছিলেন। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন।

## জন্ম ও শিক্ষাজীবন
আব্দুল মান্নানের পৈতৃক বাড়ি বগুড়া জেলার সারিয়াকান্দি উপজেলার হিন্দুকান্দি এলাকায়। তিনি স্নাতকোত্তর ডিগ্রি অর্জন করেছেন। তিনি বাংলাদেশ কৃষি বিশ্ববিদ্যালয়ের নির্বাচিত ভিপি ছিলেন।

## কর্মজীবন
পেশায় ব্যবসায়ী আব্দুল মান্নান রাজনীতির সঙ্গে সক্রিয় ভাবে যুক্ত।

## রাজনৈতিক জীবন
আব্দুল মান্নান ছাত্রলীগের সভাপতি ছিলেন। তিনি ২০০৮, ২০১৪ ও ২০১৮ সালে বগুড়া-১ আসনের সাংসদ হিসেবে নির্বাচিত হয়েছিলেন। আশির দশকের গোড়ার দিকে তিনি সরাসরি যুক্ত হন ঢাকার ছাত্র রাজনীতির সঙ্গে। অতঃপর ১৯৮৩-৮৫ সালে তিনি বাংলাদেশ ছাত্রলীগের সভাপতি নির্বাচিত হন।
ছাত্র রাজনীতি শেষে তিনি যোগ দেন বাংলাদেশ আওয়ামী লীগে। প্রথমে সহ-প্রচার সম্পাদক, পরে প্রচার সম্পাদক এবং অতঃপর সাংগঠনিক সম্পাদক হিসেবে তিনি এই গৌরবময় সংগঠনটির নেতৃত্বে বলিষ্ঠ ভূমিকা রাখেন। ২০০৮ সালের সাধারণ নির্বাচনে বগুড়া-১ আসন থেকে তিনি সংসদ সদস্য নির্বাচিত। 

## মৃত্যু
আব্দুল মান্নান ২০২০ সালের ১৮ জানুয়ারি ৬৬ বছর বয়সে ল্যাবএইড হাসপাতালে চিকিৎসাধীন অবস্থায় হৃদরোগে আক্রান্ত হয়ে মৃত্যুবরণ করেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৩-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:নবম জাতীয় সংসদ সদস্য
বিষয়শ্রেণী:বগুড়া জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
গাজোল সমষ্টি উন্নয়ন ব্লক

**গাজোল সমষ্টি উন্নয়ন ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমার অন্তর্গত একটি প্রশাসনিক বিভাগ। এই ব্লকটি গাজোল থানার অন্তর্গত। গাজোল এই ব্লকের সদর।

## ভূগোল
গাজোল অক্ষ-দ্রাঘিমাংশে অবস্থিত।
গাজোল ব্লকের আয়তন ৫১৩.৭৩ বর্গ কিলোমিটার।

## গ্রাম পঞ্চায়েত
গাজোল ব্লক অন্তর্গত গ্রাম পঞ্চায়েত গুলি হলো-
* আলাল 
* বাবুপুর
* বৈরগাছি ১
* বৈরগাছি ২
* চাকনাগার
* দেওতলা
* গাজোল ১
* গাজোল ২
* করকচ
* মাঝরা
* পাণ্ডুয়া
* রানীগঞ্জ ১
* রানীগঞ্জ ২
* শাহজাদপুর
* সালাইডাঙ্গা

## জনপরিসংখ্যান
২০১১ সালের জনগণনা অনুসারে, গাজোল ব্লকের জনসংখ্যা ৩৪৩,৮৩০। এর মধ্যে ১৭৪,৫৩৬ জন পুরুষ ও   ১৬৯,২৯৪ জন মহিলা।

## জনসংখ্যা
{| class="wikitable sortable" style="width: 50%;
|-
! colspan="8" style="background: #00FFFF;" | গ্রাম পঞ্চায়েত অনুযায়ী গাজোল ব্লকের জনসংখ্যা (২০১১ জনগণনা)
|- valign="top"

## সা‌‌‌‌‌‌ক্ষরতা
২০১১ সালের জনগণনা অনুসারে, গাজোল ব্লকের ৩৪৩,৮৩০ জনের মধ্যে ১৮৯০১৪ জন স্বাক্ষর। তার মধ্যে ১০৬২১৭ জন পুরুষ ও ৮২৭৯৭ জন মহিলা।

## কলেজ
* গাজল মহাবিদ্যালয়
* আদর্শবানি টিচেরস ট্রেনিং কলেজ
* পাণ্ডুয়া আইডিয়াল টিচেরস ট্রেনিং কলেজ
* উত্তর মালদা শিক্ষক 'শিক্ষা কলেজ
* ডেভিড হেয়ার টিচার্স ট্রেনিং কলেজ

## উচ্চ বিদ্যালয়
* পান্ডুয়া এ কে উচ্চ বিদ্যালয
* গাজোল হাজি নাকু মহম্মদ হাই স্কুল
* শ্যাম সুখী বালিকা শিক্ষা নিকেতন
* ময়না উচ্চ বিদ্যালয়
* ধর্নি ভুবন শশী বিদ্যাপতি (এইচএস)
* রামচন্দ্র সাহা বালিকা বিদ্যালয়
* চন্দ্রবতী সাহা বিদ্যাপতি
* তরিকুল সরকার উচ্চ বিদ্যালয়
* হাতিমারী উচ্চ বিদ্যালয় (এইচএস)

## পাদটীকা

বিষয়শ্রেণী:মালদহ জেলার সমষ্টি উন্নয়ন ব্লক
শরিফুল ইসলাম জিন্নাহ

**শরিফুল ইসলাম জিন্নাহ** (১৩ জুন ১৯৫০) একজন বাংলাদেশী রাজনীতিবিদ এবং বগুড়া-২ আসনের সাবেক সংসদ সদস্য। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হন।

## জন্ম ও শিক্ষাজীবন
শরিফুল ইসলাম জিন্নাহর পৈতৃক বাড়ি বগুড়া জেলার শিবগঞ্জ উপজেলার মহাস্থান গ্রামে। তিনি স্নাতক ডিগ্রি অর্জন করেছেন।

## কর্মজীবন
পেশায় ব্যবসায়ী শরিফুল ইসলাম জিন্নাহ্ একজন ব্যবসায়ী। রাজনীতির সাথে সক্রিয় ভাবে যুক্ত আছেন।

## রাজনৈতিক জীবন
জাতীয় পার্টি বগুড়া জেলা কমিটির সভাপতি ও কেন্দ্রীয় কমিটির ভাইস চেয়ারম্যান বীরমুক্তিযোদ্ধা শরিফুল ইসলাম জিন্নাহ্। ১৯৯০ সালে তিনি উপজেলা চেয়ারম্যান নির্বাচিত হয়েছিলেন। ২০০৮ সালে তিনি মহাজোটের প্রার্থী হিসেবে নির্বাচন করে ৮৮৮৯০ ভোট প্রাপ্ত হয়ে ২য় হয়েছিলেন।

২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি বগুড়া-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বগুড়া জেলার রাজনীতিবিদ
বিষয়শ্রেণী:উপজেলা পরিষদের চেয়ারম্যান
নুরুল ইসলাম তালুকদার (বগুড়ার রাজনীতিবিদ)

**নুরুল ইসলাম তালুকদার**  (জন্ম: ১ জুলাই ১৯৫০) হলেন একজন বাংলাদেশী রাজনীতিবিদ ও আইনজীবী। তিনি বগুড়া-৩ আসনের সংসদ সদস্য ছিলেন।

## জন্ম ও শিক্ষাজীবন
মো. নূরুল ইসলাম তালুকদারের জন্ম ১ জুলাই ১৯৫০ সালে পৈতৃক বাড়ি বগুড়া জেলার দুপচাঁচিয়ার গুনাহার ইউনিয়নের বড়নীলাহালী গ্রামে। তিনি ঢাকা বিশ্ববিদ্যাল থেকে গণিতে স্নাতক ও স্নাতকোত্তর ডিগ্রী অর্জন করেন ও পরবর্তীতে এলএলবি ডিগ্রি অর্জন করেছেন।

## কর্মজীবন
পেশায় আইনজীবী নুরুল ইসলাম তালুকদার রাজনীতির সঙ্গে সক্রিয় ভাবে যুক্ত আছেন। এছাড়াও তিনি বঙ্গবন্ধু 'ল' কলেজে শিক্ষকতা করেছেন। তিনি জাতীয় পার্টির কেন্দ্রীয় কমিটির সাবেক প্রাদেশিক বিষয়ক সম্পাদক ও বর্তমানে ভাইস প্রেসিডেন্ট।

তিনি ২০১৪ সালের দশম জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে মহাজোটের বা ১৪ দলের হয়ে বিনা প্রতিদ্বন্দ্বিতায় জয়ী হয়ে সংসদ সদস্য মনোনীত হন। দশম জাতীয় সংসদে তিনি জ্বালানি ও খনিজ মন্ত্রণালয় সম্পর্কিত স্থায়ী কমিটির সদস্যের দায়িত্ব পালন করছেন।

২০১৮ সালের একাদশ জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে মহাজোটের বা ১৪ দলের হয়ে বিএনপি প্রার্থী মাছুদা মোমেনকে পরাজিত করে  সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে বগুড়া-৩ আসন থেকে জাতীয় পার্টির প্রার্থী হিসেবে তিনি আওয়ামী লীগ নেতা ও স্বতন্ত্র প্রার্থী খাঁন মুহাম্মদ সাইফুল্লাহ্‌ আল মেহেদীর কাছে পরাজিত হন।

## সমালোচনা
নুরুল ইসলাম তালুকদার সংসদ সদস্য থাকাকালীন ব্যাপক অনিয়ম ও দুর্নীতির সাধ্যমে টিআর কাবিখাসহ বিভিন্ন উন্নয়ন প্রকল্পের সরকারি অর্থ আত্মসাত করে নিজ নামে ও পরিবারের সদস্যদের নামে জ্ঞাত আয়বহির্ভূত সম্পদ অর্জনের অভিযোগ করে দুর্নীতি দমন কমিশন। দুদকের অভিযোগ তিনি তার পদের অপব্যবহার করে ও রাজনৈতিক পরিচয়ের মাধ্যমে দেশের বিভিন্ন স্থানে ও বিদেশে বিপুল পরিমান সম্পদ অর্জন করেছেন। ৩১ অক্টোবর ২০২৪ সালে দুদকের অভিযোগের প্রেক্ষিতে ঢাকা মহানগর দায়রা জজ আদালতের ভারপ্রাপ্ত বিচারক ইব্রাহিম মিয়া তার দেশত্যাগে নিষেধাজ্ঞা দেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বগুড়া জেলার আইনজীবী
বিষয়শ্রেণী:বগুড়া জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বঙ্গবন্ধু ল' কলেজ প্রাক্তন শিক্ষক
এ কে এম রেজাউল করিম তানসেন

**এ কে এম রেজাউল করিম তানসেন** (জন্ম: ৭ ফেব্রুয়ারি ১৯৫৩) একজন বাংলাদেশী রাজনীতিবিদ এবং বগুড়া-৪ আসনের সাবেক সংসদ সদস্য। তিনি ২০১৪ সালে জাতীয় সমাজতান্ত্রিক দলের প্রার্থী হিসেবে সংসদ সদস্য নির্বাচিত হয়েছিলেন।

## জন্ম ও শিক্ষাজীবন
এ কে এম রেজাউল করিম তানসেনের পৈতৃক বাড়ি বগুড়া জেলার সদর উপজেলার মালতিনগর এলাকায়। তিনি স্নাতক ডিগ্রি অর্জন করেছেন।

## কর্মজীবন
পেশায় ব্যবসায়ী এ কে এম রেজাউল করিম তানসেন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হন ২০১৪ সালে বগুড়া-৪ আসনে।

২০২৩ সালের উপ-নির্বাচনে তিনি বগুড়া-৪ আসনে হিরো আলমকে মাত্র ৮৩৪ ভোটের ব্যবধানে পরাজিত করে সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি বগুড়া-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:বগুড়া জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বগুড়ার ব্যক্তি
অপ্টিক কায়জমা

**অপটিক কায়াজম** (optic chaism) অথবা **অপটিক কায়াজমা** (optic chiasma) (; Greek , "crossing", from the Greek  'to mark with an X', after the Greek letter 'Χ', *chi*) হচ্ছে মস্তিষ্কের অংশ যেদিক দিয়ে অপটিক নার্ভ আংশিকভাবে অতিক্রম করেছে। অপটিক কায়াজম মস্তিষ্কের নিচে মুলত হাইপোথ্যালামাসের বরাবর নিচে অবস্থিত। অপটিক কায়াজম সকল ভার্ট্রিব্রাটায় অবস্থিত; তবে চাইক্লোস্টোমসে (ল্যামপ্রে এবং হ্যাগফিশে) এটি মস্তিষ্কের অভ্যন্তরে অবস্থিত।

## তথ্যসূত্র

বিষয়শ্রেণী:গুরুমস্তিষ্ক
বিষয়শ্রেণী:দর্শন ইন্দ্রিয়
স্নায়ু নালি

[থাম্ব|[MRI|এমআরআই ট্রাক্টোগ্রাফি দ্বারা দৃশ্যমান হওয়া; মানবমস্তিষ্কের অভ্যন্তরে হোয়াইট ম্যাটার ট্রাক্ট]]
**নার্ভ ট্রাক্ট**, হচ্ছে নার্ভ ফাইবারের (এক্সন) বাণ্ডিল; যা কেন্দ্রীয় স্নায়ুতন্ত্র ব্যবস্থার নিউক্লিকে সংযোগ করে। পেরিফেরাল নার্ভাস সিস্টেমে এটি নার্ভ ফ্যাসিকল হিসেবে পরিচিত। কেন্দ্রীয় স্নায়ুতন্ত্র ব্যবস্থায় নার্ভ ট্রাক্ট প্রধানত তিন প্রকার; যথাঃ এসোসিয়েশন ফাইবার, কমিসারাল ফাইবার, এবং প্রজেকশন ফাইবার। একটি ট্রাক্ট একটি কমিশার, ফ্যাসিকুলাস অথবা ডেকাসেশন হিসেবেও পরিচিত হতে পারে। একটি কমিশার একই স্তরে দুইটি সেরেব্রাল হেমিস্ফিয়ারকে একত্রিত করে। উদাহরণস্বরুপ পোস্টেরিওর কমিশার এবং কর্পাস ক্যালোসাম। ডেকাসেশন হচ্ছে ফাইবারের তৈরী একটি সংযোগ; যা কোণাকুনিভাবে ভিন্ন স্তরে অতিক্রম করে। যেমনঃ সেনসরী ডেকাসেশন। ফ্যাসিকলের উদাহরণ হচ্ছে সাবথ্যালামিক ফ্যাসিকুলাস এবং লেন্টিকুলার ফ্যাসিকুলাস।

## বিভাগ
কেন্দ্রীয় স্নায়ু ব্যবস্থায়; গতি (course) এবং সংযোগ হিসাবে স্নায়ুতন্তু তিনভাগে বিভক্ত।

### এসোসিয়েশন ফাইবার

### কমিশারাল ফাইবার

### প্রজেকশন ফাইবার

## আরও দেখুন
* Mammillotegmental tract

## তথ্যসূত্র

বিষয়শ্রেণী:স্নায়ুশারীরস্থান
চাঁচল ১ সমষ্টি উন্নয়ন ব্লক

**চাঁচল ১ সমষ্টি উন্নয়ন ব্লক** হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। চাঁচল এই ব্লকের সদর।

## ভূগোল
চাঁচল ১ . অক্ষ-দ্রাঘিমাংশে অবস্থিত। চাঁচল ১ ব্লকের আয়তন ১৬২.০৮ বর্গ কিলোমিটার।

## গ্রাম পঞ্চায়েত
চাঁচল ১ নং ব্লকের অন্তর্গত গ্রাম পঞ্চায়েত গুলি হলো-
চাঁচল, কলিগ্রাম, মহানন্দপুর, মোকদমপুর, ভগবানপুর, খরবা, অলিহান্দা, মতিহারপুর।

## জনপরিসংখ্যান
২০১১ সালের জনগণনা অনুসারে, চাঁচল ১ ব্লকের জনসংখ্যা ২০৪,৭৪২। এর মধ্যে ১০৫,০১৪ জন পুরুষ ও ৯৯,৭২৬ জন মহিলা।

## সা‌‌‌‌‌‌ক্ষরতা
২০১১ সালের জনগণনা অনুসারে, চাঁচল ১ ব্লকের ২০৪,৭৪২ জনের মধ্যে ১১৫,৭৪৬ জন স্বাক্ষর। তার মধ্যে ৬২,৬৯৩ জন পুরুষ ও ৫৩,০৫৩ জন মহিলা।

## কলেজ
* চাঁচল কলেজ
## উচ্চ বিদ্যালয়
* চাঁচল সিদ্ধেশ্বরী ইনস্টিটিউশন
* চাঁচল রানী দক্ষিণাময়ী বালিকা উচ্চ বিদ্যালয়
* কলিগ্রাম উচ্চ বিদ্যালয়
* কলিগ্রাম বালিকা উচ্চ বিদ্যালয়
* খরবা এইচ এন এগ্রিল উচ্চ বিদ্যালয়
* নৈকান্দা হাই মাদ্রাসা (উঃ মাঃ)
* ডি.আই.বি উচ্চ বিদ্যালয়
## পাদটীকা

বিষয়শ্রেণী:মালদহ জেলার সমষ্টি উন্নয়ন ব্লক
কাজী রোজী

**কাজী রোজী** (১ জানুয়ারি ১৯৪৯ - ২০ ফেব্রুয়ারি ২০২২) একজন বাংলাদেশী কবি ও রাজনীতিবিদ যিনি দশম জাতীয় সংসদে সংরক্ষিত নারী (আসন-৪৩) আসনের সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তিনি কবিতায় বিশেষ অবদানের জন্য ২০১৮ সালে বাংলা একাডেমি সাহিত্য পুরস্কার  ও ২০২১ সালের বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।

## প্রারম্ভিক জীবন
কাজী রোজী ১৯৪৯ সালের ১ জানুয়ারি তৎকালীন পূর্ব পাকিস্তানের সাতক্ষীরায় জন্মগ্রহণ করেন। তার পিতার নাম কাজী শহীদুল ইসলাম। শিক্ষাজীবনে ঢাকা বিশ্ববিদ্যালয় থেকে বাংলা সাহিত্যে তিনি স্নাতক ও স্নাতকোত্তর ডিগ্রি অর্জন করেন। কর্মজীবনে সরকারি চাকুরীতে যোগদান করেন এবং ২০০৭ সালে তথ্য অধিদফতরের একজন কর্মকর্তা হিসেবে অবসর গ্রহণ করেন।

### লেখক
রোজী ১৯৬০-এর দশকে কবিতা লেখা শুরু করেন। রোজীর উল্লেখযোগ্য গ্রন্থগুলো হলো:

* পথঘাট মানুষের নাম (কাব্যগ্রন্থ)
* নষ্ট জোয়ার (কাব্যগ্রন্থ)
* আমার পিরানের কোনো মাপ নেই (কাব্যগ্রন্থ)
* লড়াই (কাব্যগ্রন্থ)
* শহীদ কবি মেহেরুন নেসা (জীবনী গ্রন্থ)
* রবীন্দ্রনাথ : রসিকতার কবিতা (গবেষণা গ্রন্থ)

### রাজনৈতিক জীবন
কাজী রোজী ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনের ধারাবাহিকতায় স্বতন্ত্র প্রার্থী হিসাবে সাতক্ষীরা জেলার জন্য নির্ধারিত সংরক্ষিত নারী আসন (৪৩ নং) থেকে প্রথমবারের মতো সংসদ সদস্য নির্বাচিত হন। জাতীয় সংসদের গ্রন্থাগার সংক্রান্ত স্থায়ী কমিটির সদস্য হিসেবে দায়িত্ব পালন করেন।

## মানবতাবিরোধী অপরাধের সাক্ষী
বাংলাদেশের স্বাধীনতা যুদ্ধে মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালে তিনি যুদ্ধাপরাধী ও তৎকালীন জামায়াতে ইসলামীর রাজনীতিবিদ আব্দুল কাদের মোল্লার বিরুদ্ধে রাষ্ট্রপক্ষের চতুর্থ সাক্ষী হিসেবে সাক্ষ্য প্রদান করেন।

রোজী ২০২২ সালের ২০ ফেব্রুয়ারি ঢাকায় মৃত্যুবরণ করেন।

## পুরস্কার ও সম্মাননা
* বাংলা একাডেমি সাহিত্য পুরস্কার (২০১৮)
* অনন্যা সাহিত্য পুরস্কার (২০১৯)
* সা’দত আলি আখন্দ সাহিত্য পুরস্কার (২০১৩)
* একুশে পদক (২০২১)

## তথ্যসূত্র

## বহিঃসংযোগ

* মাননীয় সংসদ সদস্য কাজী রোজী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৪৯-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী কবি
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:২০২১-এ একুশে পদক বিজয়ী
বিষয়শ্রেণী:২০২০-এ মৃত্যু
বিষয়শ্রেণী:বাঙালি লেখক
বিষয়শ্রেণী:২০২২-এ মৃত্যু
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বাংলাদেশী নারী কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:জাতীয় সংসদের সংরক্ষিত মহিলা আসনের সদস্য
শ্যামপুর বিধানসভা কেন্দ্র

**শ্যামপুর (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৭৯ নং শ্যামপুর বিধানসভা কেন্দ্রটি শ্যামপুর-১ সমষ্টি উন্নয়ন ব্লক গ্রাম পঞ্চায়েত গুলি যেমন বানেশ্বরপুর-১, বানেশ্বরপুর-২, দিঙ্গাখোলা, কমলপুর, রাধাপুর ও শ্যামপুর যুক্ত হয় এবং বাচ্চারী, দিঘি মন্ডলঘাট-১, দিঘি মন্ডলঘাট-২, খরুবেড়িয়া, নাকোল, শাশাতি, অমরদহ ও বারগ্রাম গ্রাম পঞ্চায়েত শ্যামপুর-২ সমষ্টি উন্নয়ন ব্লকের অংশ যুক্ত হয়।
শ্যামপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।

## বিধানসভার সদস্য

## নির্বাচন ফলাফল

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত